E prome telefonnan na Savaneta. 


Den e telefoongids di aña 1936 tin registra cu 
Savaneta tin un telefon publico. Probablemente 
comienso di e aña 1936 ela wordo instala. Despues di 
un investigacion y analisis di diferente documento, ta 
calcula cu e telefon publico ey a wordo instala banda di 
e parochie di Savaneta y e parochie tambe tabata por 
a hasi uso di dje. Esey tabata e prome telefon cu a 
wordo instala na Savaneta. 





E telefon tabata conecta ariba e central manual na San Nicolaas. 
Tambe den e verslag di gezaghebber Isaac Wagemaker di aña 1945 tin 
scirbi cu dia 8 di Januari 1945 Savaneta ta haya su di dos telefon, cu 
tambe tabata un telefon publico. Durante un investigacion, pa sa unda 
a instala e telefon publico ey, a topa cu un carta di 15 di Maart 1943, 
caminda e hefe di polis ta hasi un peticion na Gezaghebber Isaac 
Wagemaker pa laga pone telefoonnan publico na diferente bario di 
Aruba. E motibo ta pa e comunidad na momento di un emergencia, por 
tin e posibilidad pa comunica cu dokter, partera, asistencia spiritual, 
polis, brandweer y tambe eventualmente otro departamentonan di 
gobierno. Tambe polis mes por hasi uso di e telefon pa yama informa 
of avisa ora di un accidente,candela y situacionandi emergencia, na 
warda di polis. Un di e lugarnan cu e hefe di polis a pidi pa pone un 
telefon publico y e unico tambe, tabata poco pariba di Central 
Bar, (actualmente e ta Domino Pizza), pero otro banda di e caminda 
principal. E lugar ey ta mas of menos pabao di e warda di polis actual. 
E telefon ey tambe tabata conecta na e central manual di San 
Nicolaas. Riba foto por mira con e telefonnan publico por tabata. 


Actualmemte practicamente tur cas tin un telefon, hasta celular y 
internet. 

